	Դատախաղ

Կոնվենցիայի 9-րդ և 10-րդ հոդված

Արտահայտվելու ազատության և մտքի, խղճի  կրոնի ազատության իրավունք

Կազմեց Արա Ղազարյանը




Խումբ Ա

Դուք ներկայացնում եք դիմողների շահերը և հանդիսանում եք նրանց ներկայացուցիչները դատարանում: Դատարանի առջև Դուք վիճարկելու եք, որ խախտվել է Ձեր պաշտպանյալի Կոնվենցիայի 9-րդ հոդվածով և Սահմանադրության 26-րդ հոդվածներով սահմանված իրավունքները: Որպես ուղեցույց, առաջարկում ենք ձեր փաստարկները զարգացնել հետևյալ ուղղությամբ.
1. Տեղի է ունեցել Կոնվենցիայի 9-րդ հոդվածով սահմանված՝ համոզմունքի ազատության իրավունքի միջամտություն, քանի որ

1.1. լրատվամիջոցով տարածվել է ատելություն սերմանող խոսք, 
1.2. քարոզվել է անհանդուրժողականություն, 

2. միջամության արդյունքում խախտվել է իր վերը նշված իրավունքը, քանի որ, 

2.1. միջամտությունը կատարվել է օրենքի խախտումով, 

2.2. նման միջամտությունը իրավաչափ նպատակ չի հետապնդել, 

2.3. նման միջամտությունը անհրաժեշտ չէ ժողովրդավարական հասարակարգում: 

Խումբ Բ
Դուք ներկայացնում եք պատասխանող լրատվամիջոցի շահերը: Դատարանի առջև դուք վիճարկելու եք, որ Կոնվենցիայի 9-րդ և Սահմանադրության 26-րդ հոդվածների խախտում տեղի չի ունեցել քանի որ.  

1. իրականացրել եք արտահայտվելու ազատության ձեր իրավունքը, 

2. տարածել եք հանրային հետաքրքրություն ներկայացնող տեղեկատվություն, որը գտնվում է ազատ խոսքի հատուկ պաշտպանության տակ, 
3. օգտագործել եք չափազանցված խոսք, որը նույնպես պաշտպանված է ազատ արտահայտվելու իրավունքով, 
4. ներկայացվել է փոխհատուցման անհամաչափ պահանջ, որը սպառնում է լրատվամիջոցների ազատ արտահայտվելու իրավունքին: 
Փաստերը
1. Վիճահարույց հրապարակումները
§Իրավունք հետաքննություն¦ շաբաթաթերթում հրապարակվել է §²ղանդախառն պոռնոլուսանկարների թեման §ծաղկեց¦ մանկապղծության մեղադրանքով¦ վերնագրով հոդված, որի մի հատվածը նշում է հետևյալը. 

§§Սենսացիոն բացահայտումներ¦, §բացառիկ հարցազրույցներ¦ և նմանատիպ §գայթակղիչ¦ այլ վերտառություններով են ողողված այսօրվա որոշ լրատվամիջոցները՝ դերասանուհի Անժելա Սարգսյանի, նրա §տղամարդու¦ և այդ երկու անձանց ընտանիքի անդամների փոխհարաբերությունները հանրության առարկա դարձնելու գործընթացում: Անշուշտ, մենք առհասարակ չէինք անդրադառնա հայկական շոու-բիզնեսին այդքան բնորոշ անառակաբարո վարքագծի և, մասնավորապես, զազրելի պոռնոկադրերի թեմային, եթե չլիներ երկու հանգամանք: Առաջինը որ պոռնոսկանդալի §հերոսուհի¦ Անժելա Սարգսյանը պատկանում է Հայաստանի խոշորագույն աղանդին՝ §Կյանքի խոսքին¦, որին պատկանում են նաև շոու-բիզնեսի շատ ներկայացուցիչներ, և ավելին՝ այդ պատկանելությունը հաճախ նրանց առաջխաղացման նախապայմաններից մեկն է: Եվ երկրորդ ու ամենակարևորը՝ քր. գործով կալանավորված անձի մայրը՝ Մարինա Արայանը, հրապարակավ մեղադրել է աղանդավոր-տաղանդավոր դերասանուհուն սեփական զավակի նկատմամբ անառակաբարո գործողությունների մեջ…Համացանցի լեզվով ասած՝ այս թեման ունի §թեգերի¦ (բանալի բառերի) ահավոր համակցություն՝ §աղանդ, ինցեստի – մանկապղծության մեղադրանք…¦: Այսինքն, ենթադրվում է հանրորեն չափազանց վտանգավոր երևույթ…¦: 
Հոդվածի վերևում զետեղված է համակարգչային եղանակով մոտնաժված հետևյալ լուսանկարը. 

Հոդվածի շարունակությունը տպագրված է 4-րդ էջում, որտեղ էջի աջ անկյունում հոդվածին զուգահեռ պատկերված է մոնտաժված լուսանկար, որում պատկերված է միանձնուհու հագուստով կին, ում ձեռքին առկա է վահանակ՝ §Կյանքի խոսք¦ գրառումով: 

Լուսանկարին զուգահեռ զետեղված է նույն վերնագրով հոդված: Հոդվածը բաժանված է մի քանի ենթավերնագրերի, որոնցից մեկը, որը հանդիսանում է վեճի առարկա, վերնագրված է §Աղանդները անձեռնմխելի՞ են¦, որում նշված է հետևյալը.    
§§Կյանքի խոսք¦ աղանդավորական միավորումը հայ հասարակության մեջ տպավորված է որպես մի կազմակերպություն, որի թաքուն կամ բացահայտ ազդեցությունը տարածվում է նաև որոշ հեռուստաընկերությունների և իշխանական օղակների վրա: Թե որքանով է դա համապատասխանում իրականությանը, հավանաբար կպարզվի նաև Կարեն Արայանի քրեակնա գործի վարույթի առկա և հետագա §նրբերանգներով¦: Այս պահին կարելի է առնվազն փաստել, որ Կարենի մայրը ահաբեկված է լրջագույնս: Ահա, նրա խոստովանությունը. §Շատ եմ տանջվում հիմա, որ չէի հավատում տղայիս, շատ եմ վիճել իր հետ: Բայն ինքն ինձ ասում էր՝  մամա, ինքն ինձ սպառնում է, գլուխ է գովում, որ ինքն ու ամուսինը մեծ օղակներում ունեն ինչ-որ լավ հովանավորներ, սպառնում էր, որ իր մեջքին կանգնած է ամենաուժող, ամենահզոր եկեղեցինէ կարծես §Կյանքի խոսք¦, այդպես էր ասում: Եվ, որ ինքն այնտղ շատ լավ դիրքերում են, անգամ, որ իր քույրն այնտեղ ավագ է: Ես միշտ հարցնում էի՝ Ի՞նչ ունես դու վախենալու, ինչի՞ց ես վախենում, թող իր քույրը լինի ավագ, թող լինի ինքը §Կյանքի խոսքում¦, թող վերին օղակներում ունենա հովանավորներ, ի՞նչ ունես արած, որ վախենում ես: Ասում էր, ես ոչինչ արած չունեմ, բայց իր կողմից ամեն ինչ սպասում եմ, որովհետև նա շատ վտանգավոր մարդ է¦:
Հանրությանը հուզում է նաև մեկ այլ հարց. Հանդիսանում է արդյոք Անժելան §Կյանքի խոսքի¦ անդամ վերջին բացահայտումներից հետո: Եթե՝ այո, ապա պարզ է դառնում, թե որ §աստվածներին¦ նկատի ուներ դերասանուհի Անժելա Սարգսյանը՝ §խոստովանելով¦ §Կռվախնձորին¦, թե հաճախ է աղոթում…¦
2. Կողմերի պնդումները
§Կյանքի խոսք¦ կրոնական կազմակերպությունը որպես իրաբանական անձ և կազմակերպության ղեկավար Արթուր Սիմոնյանը որպես ֆիզիկական անձ դիմել են դատարան՝ պնդելով, որ հոդվածներով հնչել են կազմակերպության գործարար համբավը արատավորող տեղեկություններ, ինչպես նաև կազմակերպության ղեկավարի պատիվն ու արժանապատվությունը արատավորող վիրավորական և զրպարտող բնույթի հայտարարություններ  և խնդրել են վիրավորանքի հիմքով պարտավորեցնել լրատվամիջոցներին հրապարակավ ներողություն խնդրել և հրապարակել վճիռը, իսկ զրպարտության հիմքով հրապարակել հերքում: Հայցվորները նաև պահանջել են որպես բարոյական վնասի դիմաց փոխհատուցում  պատասխանող լրատվամիջոցից գանձել 36000 ՀՀ դրամ դատական ծախսերի դիմաց՝ 4000 դրամ պետական տուրքի և 32000 թարգմանության և նոտարական ծախսերի համար, 2,000,000 դրամ կազմակերպության գործարար համբավը վնասելու դիմաց և 3,000,000 դրամ կազմակերպության ղեկավարի պատիվն ու արժանապատությունը արատավորելու դիմաց: 
Պատասխանող լրատվամիջոցը որպես հակափաստարկ ներկայացրել է, որ տվյալ դեպքում օգտվել է տեղեկություններ և գաղափարներ տարածելու իր իրավունքից և հրապարակել է այնպիսի տեղեկություններ, որոնք ներկայացնում էին հանրային հետաքրքրություն: Հետևաբար լրատվամիջոցը չէր կարող պատասխանատվության ենթարկվել հանրային շահը սպասարկելու համար: Լրատվամիջոցը նաև պնդում էր, որ նույնիսկ եթե լրատվանյութը պարունակում էր չափազանցված խոսք, նման խոսքը գտնվում է ՀՀ Սահմանադրության 27-րդ և Մարդու իրավունքների եվրոպական կոնվենցիայի 10-րդ հոդվածների պաշտպանության տակ: Լրատվամիջոցը նաև պնդում էր, որ եթե դատարանը իրեն ենթարկի պատասխանատվության, դա կհանդիսանա իր ազատ արտահայտվելու իրավունքի միջամտություն և սառեցնող ազդեցություն կունենա հանրային նշանակություն ունեցող խնդիրների վերաբերյալ լրատվամիջոցների կողմից ինֆորմացիայի ազատ հոսքի վրա:

